Բուլղարիայի հայերի միության նախագահը իր հիացմունքը արտահայտեց Վելիկո Տրնովո քաղաքի համալսարանի Ուսանողական խորհրդի հանդեպ: «Վելիկո Տրնովոն Բուլղարիայի հնագույն մայրաքաղաքն է եղել, սակայն այսօր այնտեղ չկա հայկական համայնք: Բայց շնորհիվ տեղի համալսարանի Ուսանողական խորհրդի այնտեղ ևս մի քանի օր միջոցառումներ են կազմակերպվել՝ նվիրված Մեծ Եղեռնի 100-ամյակին: Նրանց մեջ չկան հայ ուսանողներ, բոլորն էլ բուլղար են: Մենք խորապես զգացված ենք նման վերաբերմունքից: Մշտական կապի մեջ ենք նրանց հետ և հարկ եղած դեպքում փորձում ենք օգտակար լինենք նրանց այդ հայամետ գործունեությանը:», շեշտել է Հարություն Հովսեփյանը: